b'\n_START_ARTICLE_\nKarneol\n_START_SECTION_\nIme\n_START_PARAGRAPH_\nIme karneol je popa\xc4\x8denka imena korneol, ki je nastala v 16. stoletju. Beseda korneol je sorodna s podobnimi besedami v ve\xc4\x8d romanskih jezikih in izhaja iz latinske besede corneolus, ta pa iz latinske besede cornum - drnulja. Prosojne rde\xc4\x8de drnulje so tudi po obliki podobne karneolom._NEWLINE_Ime karneol namiguje na latinsko besedo caro, carnis \xe2\x80\x93 meso, kar je etimolo\xc5\xa1ko napa\xc4\x8dno._NEWLINE_Po Pliniju Starej\xc5\xa1em je ime sard povezano z mestom Sardis v Lidiji, vendar bolj verjetno izhaja iz perzijske besede \xd8\xb3\xd8\xb1\xd8\xaf, sered, ki pomeni rumeno rjavo barvo.\n_START_SECTION_\nZgodovina\n_START_PARAGRAPH_\nV Mehrgarhu (Balud\xc5\xbeistan, Pakistan) so od 5.-4. tiso\xc4\x8dletja pr. n. \xc5\xa1t. za vrtanju luknjic v karneole uporabljali lo\xc4\x8dne vrtalke. Karneol, ki so ga odkrili v bronastodobnih minojskih plasteh iz obdobja okrog leta 1800 pr. n. \xc5\xa1t. v Knososu na Kreti, ka\xc5\xbee, da se je uporabljal za umetni\xc5\xa1ke okrasne predmete. V rimskem obdobju se je na \xc5\xa1iroko uporabljal za gravirane geme, pe\xc4\x8datnike in pe\xc4\x8datne prstane, ker se vro\xc4\x8d vosek nanj ne lepi._NEWLINE_Sard so Asirci uporabljali za izdelavo valjastih pe\xc4\x8datnikov, Egip\xc4\x8dani in Feni\xc4\x8dani za izdelavo skarabejev, Stari Grki in Etru\xc5\xa1\xc4\x8dani pa za izdelavo gem._NEWLINE_Na hebrejskem odemu, v prevodu sardisu, je bil prvi kamen v naprsniku velikega sve\xc4\x8denika rde\xc4\x8de barve. Kamen je bil verjetno sard ali morda jaspis.'